Správy RTVS
Piatok 9.12.2022 19:00Vhodné pre všetkých Európska tvorba
Najdôležitejšie aktuálne udalosti z domova, zo sveta a ekonomiky, ale aj regionálne a športové spravodajstvo nájdete na spravodajskom webe spravy.rtvs.sk alebo v mobilnej aplikácii Správy RTVS pre iOS alebo Android.
Pomoc Máte problém s prehrávaním? Nahláste nám chybu v prehrávači.
Časti relácie
- 00:00:36 O osude vlády rokovala iba hŕstka poslancov V Národnej rade to počas druhého dňa odvolávania vlády vyzeralo, akoby o nič zásadné nešlo. Rokovacia sála bola poloprázdna, poslancov ani ministrov rozprava príliš nezaujala. Vláda pritom nebola nikdy tak blízko pádu. Predseda parlamentu hovorí, že všetko zaznelo už včera. Podstatné bude hlasovanie v utorok.
- 00:03:06 Žiadajú presunúť hlasovanie Časť koaličných aj nezaradených poslancov žiada, aby sa hlasovanie o páde vlády presunulo na január. Dovtedy chcú čas využiť na to, aby so stranou SaS ešte rokovali o rekonštrukcii vlády. Tá im odkazuje, že na to mali myslieť skôr.
- 00:05:17 Posun vo vyšetrovaní obvinených poslancov
- 00:05:56 Niektoré samosprávy sú bez peňazí Na 500 eurové odmeny viacerí zamestnanci samospráv stále čakajú. Dostať ich mali už v septembri. Najneskôr však do konca roka. Mestá a obce tak majú posledné týždne na to, aby na odmeny našli peniaze. O mimoriadnu pomoc preto plánujú požiadať ministra financií aj premiéra. Na odmenách sa vláda s odborármi dohodla ešte v júni, v rámci zvyšovania platov vo verejnej správe.
- 00:08:02 Sestry, ktoré pracovali v DSS, dostanú menej Platy zdravotníkov sa od januára zvýšia. O koľko, to bude záležať od ich doterajšej praxe. Zdravotné sestry upozornili na to, že sa im nebudú počítať roky odpracované v Domovoch sociálnych služieb. Napriek tomu, že tam vykonávali zdravotnú starostlivosť. Ministerstvo však zmeny podmienok neplánuje.
- 00:10:26 Chorých ľudí stále pribúda
- 00:11:21 Slovenskí ministri sa vrátili z Ukrajiny Naši ministri odovzdali v Kyjeve dva balíky pomoci. Za dva a pol milióna eur, dostanú Ukrajinci 300 generátorov, teplovzdušné ohrievače, ale aj teplé oblečenie a prikrývky. Druhý balík zahŕňa odmínovacie komponenty Božena, nepriestrelné vesty a zimný výstroj. Prezident Volodymyr Zelenskyj pomoc Slovákov mimoriadne ocenil.
- 00:14:02 Návrat delegácie z Ukrajiny Po návrate slovenskej delegácie z Kyjeva minister hospodárstva Karel Hirman oznámil, že okrem pomoci Ukrajine rokoval o spolupráci pri exporte ropných produktov zo Slovenska k našim východným susedom. Za dodávky však budú Ukrajinci platiť.
- 00:14:47 Kybernetický útok na ministerstvo obrany SR Ministerstvo obrany čelilo kybernetickému útoku. V Národnej rade to povedal šéf rezortu Jaroslav Naď. Podľa ministra môže incident súvisieť s jeho cestou do Kyjeva.
- 00:15:23 Zástupcovia Ruska a USA rokujú v Istanbule
- 00:15:42 V Rusku sa za pravdu platí väzením Za šírenie pravdy väzenie. Ruského opozičného politika Ilju Jašina poslala Moskva na osem a pol roka za mreže. Dôvod? Inváziu na Ukrajine označoval ako vojnu a hovoril aj o zabíjaní ukrajinských civilistov ruskými vojakmi. Podľa obžaloby šíril nepravdivé informácie. Spájame sa s našim spolupracovníkom v Moskve, Jiřím Justom. Pred budovou súdu sa po vynesení rozsudku zišli desiatky ľudí, ktorí žiadajú prepustenie politika. Aká je skutočná podpora Ilju Jašina? Politik po vynesení rozsudku vyhlásil, že nikto by sa nemal báť hovoriť pravdu a že zmena režimu sa blíži. Vnímate nejaké zmeny u ľudí?
- 00:17:54 Plat nového primátora pobúril obyvateľov Z trojtisícového platu na viac ako päťtisíc eur v hrubom. Poslanci mesta Šahy schválili novozvolenému primátorovi 60 percentné navýšenie platu hneď na prvom zastupiteľstve. Zarábať tak bude asi o tisíc eur viac ako primátor krajskej Nitry. Obyvatelia sú proti a spisujú petíciu.
- 00:20:19 Napriek hrozbám sa starosta Žehry ujal úradu Sľub nového starostu aj poslancov. Zložili ho v obci Žehra na Spiši. Víťazovi volieb, Jozefovi Mižigárovi, sa tesne po voľbách vyhrážali smrťou aj tým, že nezloží starostovský sľub. Dva dni po komunálnych voľbách sa pre ich výsledok strhla v osade hromadná bitka.
- 00:22:37 Mýto bude aj na budúci rok vyberať Skytoll Mýto na Slovensku bude aj v roku 2023 vyberať spoločnosť Skytoll. Národná diaľničná spoločnosť sa s firmou dohodla na výhodnejších podmienkach, ako v tomto roku. Od marca budúceho roka budú môcť dopravcovia prejsť na spoločný európsky systém výberu mýta.
- 00:24:49 Cena ropy môže ovplyvniť aj cenu dovolenky Častým vianočným darčekom je letná dovolenka. Tá sa však môže predražiť. Dôvodom sú napríklad výkyvy cien pohonných látok.
- 00:26:26 Chorváti oslavujú vstup do Schengenu Chorváti oslavujú. Kontroly na hraniciach s Maďarskom a Slovinskom budú od nového roka minulosťou. Záhreb bude súčasťou najväčšej zóny voľného cestovania na svete. Chorvátsko očakáva od vstupu do Schengenu zlepšenie ekonomiky aj viac turistov.
- 00:28:16 Rumunsko sťahuje veľvyslanca z Rakúska
- 00:28:39 Belgická polícia vyšetruje korupciu v EP
- 00:29:11 Sobáše ľudí rovnakého pohlavia ochráni zákon Manželstvá osôb rovnakého pohlavia bude v USA garantovať nový federálny zákon, ktorý prijal Kongres. Okrem vládnucich Demokratov zaň hlasovali aj viacerí republikánski politici. Manželstvá homosexuálov podporili aj viaceré náboženské skupiny.
- 00:31:14 Český tanečník poletí do vesmíru Japonský miliardár Jusaka Maezawa vezme do vesmíru osem umelcov. Medzi vyvolenými je aj choreograf českého pôvodu Yemi. Japonský filantrop, ktorý zbohatol predajom módy a jeho majetok sa odhaduje na takmer dve miliardy dolárov, cestu umelcom zaplatí. Prvého vesmírneho turistu bude teda mať už aj Česko.
- 00:32:54 Krehký Bratislava Design Week 2022 Stoličky, doplnky, šperky či nábytok z udržateľných materiálov. Začal sa Bratislava Design Week. Hlavné mesto sa na týždeň stáva dejiskom tvorivej činnosti od známych autorov a značiek až po mladé talenty. Témou 13. ročníka je krehkosť.
- 00:34:51 Obnova poľnohospodárskej techniky je pomalá Stroje staré 20, 30 aj 40 rokov. Aj to je realita na našich poliach. Výmena poľnohospodárskej techniky je u nás výrazne pomalšia, ako v západnej Európe. A to aj napriek tomu, že nové traktory či kombajny sú ekologickejšie a pre farmárov aj ekonomickejšie.
- 00:36:49 V Trenčíne presťahovali bezdomovcov V Trenčíne zatvorili jedinú nocľaháreň pre bezdomovcov. Budova je v zlom stave a kompletne ju musia obnoviť. Počas zimných mesiacov však ľudia v núdzi nezostali bez pomoci. Prichýlili ich v mestskej budove.
- 00:39:08 Výroba špičkových ultrazvukových prístrojov v Košiciach.
- 00:39:59 Ďalší investor začne vyrábať súčiastky pri Martine.
- 00:40:45 Nájomníci v Ružomberku zatiaľ bez bytov Kľúče od nových bytov dostali ešte pred voľbami, no nasťahovať sa nemôžu. Ružomberok má problém pripojiť novú bytovku k elektrickej energii a byty tak ostávajú prázdne.
- 00:42:24 Z jedného mosta budú dva Na moste nad riekou Sekčov v Prešove už platí obmedzená rýchlosť a vylúčili z neho kamiónovú dopravu. Prešovský kraj spustil rekonštrukciu 50 ročného mosta. Je výsledkom bude to, že namiesto jedného mosta budú dva.
- 00:43:59 Maďarskí záchranári sa učia od našich Záchranári z Maďarska sa učia od našich profesionálov z Horskej služby. Lákajú ich naše zasnežené hory. Skúsenosti chcú využiť na najvyššom kopci v pohorí Matra. Zaujímajú sa o techniku, o záchranu a dokonca aj o lavíny.
- 00:45:55 Záujemcov o teplé polievky z Charity pribúda Po teplé jedlo si do Spišskej katolíckej charity chodí viac ľudí. Pomáhajú aj tým, ktorí v minulosti na charitu neboli odkázaní.
- 00:47:44 Dedina vstala z popola Poľská prihraničná dedinka Nova Biala vstala z popola aj vďaka Slovákom. Po vlaňajšom požiari sa do finančnej zbierky mnohí zapojili. Obyvatelia dediny sa im poďakovali. Symbolicky na Mikuláša a prostredníctvom tých najmenších.
Archív - zvoľte dátum
Reláciu najbližšie vysielame
- Nedeľa 28.05. 19:00
- Nedeľa 28.05. 23:15 Repríza
- Pondelok 29.05. 00:00 Repríza
- Pondelok 29.05. 01:10 Repríza
- Pondelok 29.05. 04:55 Repríza
- Pondelok 29.05. 05:55 Repríza
- Pondelok 29.05. 06:00 Repríza